สวัสดีค่ะมีอาการคันบริเวณช่วงบน(บริเวณเม็ดและบริเวณข้างๆ)อวัยวะเพศหรือคันช่วงเวลากลางคืนหรือไม่ก็หลังจากเข้าห้องน้ำข้างนอกบ้าน คันยุบยิบๆจนต้องเกาเลยคะ ลองส่องดูเห็นมีปื้นผื่นแดงขึ้นที่บริเวณข้างอวัยวะเพศส่วนบน มีสิวขึ้นบริเวณเนื้อผิวหนัง แล้วก็พอเอานิ้วเตะๆดูมีตกขาวแบบขาวๆเป็นเม็ดเล็กๆ สาเหตุมาจากเชื้อราหรืออะไรอันตรายรึป่าวคะ
สวัสดีค่ะ อาการคันที่อวัยวะเพศหญิง อาจมีสาเหตุมาจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก อาจพบเป็นผื่นหรือตุ่มเล็กๆได้-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากในกรณีนี้แนะนำพบแพทย์เพื่อตรวจร่างกายให้ได้การวินิจฉัยที่แน่นอน สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือด ให้รีบไปเบื้องต้นแนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น